Lovo ežeras
Lovo ežeras (rus. Ловозеро) – ežeras Rusijoje, Kolos pusiasalyje, ketvirtas pagal dydį Murmansko srityje. Telkšo 153 m virš jūros lygio aukštyje. Gylis iki 35 m. Kranto linija raižyta, gausu įlankų, pusiasalių, o pačiame ežere – salų. Suteka daug nedidelių upių, o išteka Voronia, jungianti ežerą su Barenco jūra. 1970 m. ant jos įrengus Serebriansko užtvanką Lovo ežeras pasitvenkė.